
הנני מתכבד להשיב על פנייתך שבסמך כדלקמן:
דבר מינויים של חברי ועדת מינהל השירות מפורסם ברשומות להלן שמות החברים:
גב' גלית וידרמן – יו"ר ועדת מינהל השירות, משרד הפנים
עו''ד מרב אמיר – לשכה משפטית, משרד הפנים
גב' מלי חג'בי – סגנית הממונה על מחוז מרכז, משרד הפנים
מר עידו ליבנה, סגן הממונה על מחוז דרום, משרד הפנים
מר חמוד ג'בר, ראש המועצה המקומית סג'ור
גב' ליזי דלהריצ'ה – ראש המועצה גני תיקווה
מר בני בן מובחר, ראש המועצה האזורית מבואות החרמון

בימים אלה המשרד פועל לקדם מינויים של שני חברי ועדה במקום חברי הוועדה שסיימו תפקידם.

באתר משרד הפנים מפורסמות החלטות ועדת מינהל השירות לפי תאריך קיום הוועדה. תחת כל תאריך מופיעות ההחלטות שהתקבלו באותה ועדה ושמות חברי הוועדה אשר השתתפו – לנוחיותך קישור לדף באתר.

בעקבות משבר הקורונה, הוחלט על קיום הוועדות באמצעי ויזואלי מקוון. ככל שהחלטת ועדה ניתנה במסגרת דיון באמצעי ויזואלי מקוון, נתון זה מופיע בעמוד הראשון במסמך ההחלטה.

זמן הטיפול בבקשה הינו שונה בין מקרה למקרה. ככל שרשות מקומית מגישה בקשה באופן מלא, על כלל הצרופות הנדרשות כפי שמופיע בטופס הגשת הבקשה, כך טיפול האגף יהיה מהיר יותר.

רשויות מקומיות מעבירות בקשות לדיון בפני הוועדה לאחר קבלת חוות דעת יועמ"ש הרשות, אשר מתייחס לסעיפי החוק הרלוונטיים ולחוזרי המנכ"ל הרלוונטיים. בקשות שבמסגרת בדיקתן נמצאים פגמים שלא ניתנים לריפוי (לדוגמא אי עמידת מועמד/ת בדרישות הסף לתפקיד) אינן מועברות לדיון בפני הוועדה.

החלטות ועדת מינהל השרות מועברות במישרין לרשויות המקומיות אשר הגישו את הבקשה. כלל החלטות הוועדה שניתנו עד לחודש 5/2020 מפורסמות באתר, בימים אלה אנו פועלים לעדכן את יתר ההחלטות

בכבוד רב,

